पंजाब में अकाली-भाजपा गठबंधन दो कार्यकाल से शासन में है तथा सत्ता विरोधी लहर इसके आड़े आ रही है। नए खिलाड़ी आम आदमी पार्टी के प्रवेश करने के बाद इन रिपोर्ट्स के चलते कि ‘आप’ अच्छी कारगुजारी दिखा सकती है, मुख्य विपक्षी दल कांग्रेस तथा सत्ताधारी गठबंधन के समक्ष खतरा उत्पन्न हो गया है। केजरीवाल पंजाब तथा गोवा तथा बाद में गुजरात में एक भूमिका निभाएंगे। उन्होंने पणजी में एक बड़ी रैली के साथ गोवा में अपना प्रचार अभियान पहले ही शुरू कर दिया है। केजरीवाल की रणनीति उन राज्यों में अपना विस्तार करना है, जहां भाजपा तथा कांग्रेस सीधी लड़ाई में हैं और ‘आप’ को एक विकल्प के तौर पर पेश करना है, जैसा कि उन्होंने दिल्ली में सफलतापूर्वक किया था।